
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 5P/22/2024 2324200570 04. 06. 2024 Mgr. Ondrej Hertel ECLI:SK:OSGA:2024:2324200570.2
ROZSUDOK V MENE SLOVENSKEJ REPUBLIKY Okresný súd Galanta v konaní pred sudcom Mgr. Ondrejom Hertelom v právnej veci navrhovateľa manžela: G. K., nar. XX.X.XXXX, trvale Z. O. XXX/XX, K. N., zastúpený: Čibrik & Blazsek advokátska kancelária, s.r.o., so sídlom Hlavná 14, Šaľa, IČO: 46 255 010, a manželky navrhovateľa: X. K., nar. XX.X.XXXX, trvale bytom O. XXX/XX, K. N., zastúpená: JUDr. Ivan Rendek advokátska kancelária s.r.o., so sídlom Šafárikova č. 1522/42, Galanta, IČO: 52 672 832, o návrhu na rozvod manželstva a úpravu práv a povinností rodičov na čas po rozvode manželstva k maloletým deťom: G. K., nar. XX.XX.XXXX, a G. K., nar. XX.X.XXXX, obe trvale bytom ako matka, obe v konaní zastúpené kolíznym opatrovníkom Úradom práce, sociálnych vecí a rodiny Nove Zámky, takto rozhodol: I. Manželstvo navrhovateľa G. K., nar. XX.X.XXXX a manželky navrhovateľa X. K.Á., rod. Z., nar. XX.X.XXXX, uzavreté dňa XX.X.XXXX, zapísané v knihe manželstiev matričného úradu W., zväzok X, ročník XXXX, strana XXX, por. č. XX rozvádza. II. Schvaľuje dohodu rodičov o úprave práv a povinností k maloletým deťom na čas po rozvode nasledovného znenia: Maloleté dieťa G. K. sa zveruje do osobnej starostlivosti matky s tým, že obaja rodičia budú maloleté dieťa zastupovať a spravovať jeho majetok v bežných veciach. Maloleté dieťa G. K. sa zveruje do osobnej starostlivosti matky s tým, že obaja rodičia budú maloleté dieťa zastupovať a spravovať jeho majetok v bežných veciach. Otec je povinný platiť výživné na maloleté dieťa G. K. vo výške 250 eur mesačne, ktoré bude poukazovať vždy do 15. dňa v mesiaci vopred k rukám matky, odo dňa právoplatnosti tohto rozsudku. Otec je povinný platiť výživné na maloleté dieťa G. K. vo výške 250 eur mesačne, ktoré bude poukazovať vždy do 15. dňa v mesiaci vopred k rukám matky, odo dňa právoplatnosti tohto rozsudku. Styk otca s maloletými deťmi zostáva bez obmedzení zo strany súdu. III. Žiaden z účastníkov nemá nárok na náhradu trov konania. odôvodnenie: 1. V zmysle § 221 písm. a) CSP: Písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
Poučenie: Proti výroku rozsudku, ktorým bola schválená dohoda rodičov, v súlade s ustanovením § 355 ods. 1 CSP v spojení s ustanovením § 122 CMP rodičia nie sú oprávnení podať odvolanie. Inak proti tomuto rozhodnutiu je možné podať odvolanie na Okresnom súde Galanta v lehote do 15 dní odo dňa jeho doručenia, pokiaľ sa po vyhlásení rozhodnutia oprávnená osoba nevzdala odvolania. V odvolaní sa popri všeobecných náležitostiach podania ako ktorému súdu je určené, kto ho robí, ktorej veci sa týka, čo sa ním sleduje, podpis, v prebiehajúcom konaní spisová značka tohto konania, uvedie aj to, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). V prípade, že povinný dobrovoľne neplní čo mu ukladá vykonateľné rozhodnutie, môže oprávnený podať návrh na vykonanie exekúcie podľa zákona č. 233/1995 Z.z., a v prípade, že ide o rozhodnutie o starostlivosť o maloletého, styk s maloletým alebo iná ako peňažná povinnosť vo vzťahu k maloletému návrh na súdny výkon rozhodnutia podľa štvrtej časti CMP. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2024:2324200570.2 (dáta aktuálne k 11. 11. 2026). Záväzné je znenie zverejnené súdom.




